# Ananaskasvit

### Wikipedia

Ananaskasvit
Ananas (Ananas comosus)
Tieteellinen luokittelu

Kunta: | Kasvit Plantae
Alakunta: | Putkilokasvit Tracheobionta
Kaari: | Siemenkasvit Magnoliophyta
Alakaari: | Koppisiemeniset Magnoliophytina
Luokka: | Yksisirkkaiset Liliopsida
Lahko: | Poales
Heimo: | Ananaskasvit Bromeliaceae

Ananaskasvit (Bromeliaceae) on Poales-lahkoon kuuluva yksisirkkaisheimo, jossa on paljon puiden oksilla kasvavia päällyskasveja eli epifyyttejä.

Ananaskasvit ovat lehtiruusukkeellisia, tavallisesti ruohoja. Niiden lehdissä on vettä varastoivaa solukkoa ja kasvit ovat suomumaisten karvojen peittämiä. Lehtiasento on kierteinen ja lehdet ovat käyristyneitä, paksuja, kovia ja kannastaan laajentuneita, mutta selvä tuppi puuttuu. Lehtilaidat ovat usein piikkisiä. Varsipäätteisissä kukinnossa huomiota herättävin osa on sen usein värikkäät ylälehdet, joiden hangoissa yksittäiset kukat sijaitsevat. Niiden kehä koostuu erillisestä verhiöstä ja teriöstä, joka erilehtisyydestään huolimatta muodostaa pystyn putken. Sikiäimessä on mesiäisiä. Kutakin emilehteä kohden on ainakin kaksi siemenaihetta. Emin vartalo on pitkä, kärjestä vaihtelevissa määrin kolmejakoinen. Hedelmä on liiteluomainen kota, jossa verhiö säilyy pysyvänä. Siemen sisältää lieriömäisen alkion, joka sijaitsee usein siemenen yhdellä sivulla.

Ananaskasvit ovat yhtä lajia lukuun ottamatta rajoittuneet subtrooppiseen ja trooppiseen Amerikkaan. Niitä tunnetaan 1400 lajia, jotka yhdistetään 57 suvuksi. Sukulaisuussuhteittensa mukaan ne on järjestettävissä kahdeksaksi ryhmäksi.

- Suku Brocchinia
  - 21 Guayanan ylängöllä kasvavaa lajia.
- Suku Lindmania
  - 43 Guayanan ylängöllä kasvavaa lajia.
- Alaheimo Tillandsioideae
  - 9 sukua, 1015 lajia trooppisessa ja subtrooppisessa Amerikassa
  - synonyymi: Tillandsiaceae.
- Suku Hechtia
  - 51 lajia Teksasissa, Meksikossa ja Keski-Amerikan pohjoisosissa
- Alaheimo Navioideae
  - 5 sukua, 105 lajia Guayanan ylängöllä ja Koillis-Brasiliassa.
- Alaheimo Pitcairnioideae
  - 6 sukua, 515 lajia Meksikosta Chileen. Pitcairnia feliciana ainoana ananaskasvilajina Länsi-Afrikassa.
- Suku Puya
  - 195 lajia Costa Ricasta ja Guyanasta Chileen ja Argentiinaan.
- Alaheimo Bromelioideae
  - 31 sukua, 722 lajia Meksikosta ja Länsi-Intian saaristosta Chileen.

## [muokkaa] Aiheesta muualla

Wikimedia Commonsissa on lisää materiaalia aiheesta ananaskasvit.

Stevens, P. F. 2001-: Angiosperm Phylogeny Website.

Haettu osoitteesta http://fi.wikipedia.org../../../a/n/a/Ananaskasvit.html

Luokka: Poales

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Español
- Français
- Italiano
- Nederlands
- Norsk (bokmål)
- Polski
- Português